今日係農曆十二月初八，亦即係臘八節。
傳統上，臘八節當日會以當年最豐收的八種穀物煮成臘八粥，除咗係感謝上天保佑當年穀物能夠豐收之外，亦有祝願來年人口平安、穀物豐收嘅意思。
我屋企多數會用麥米、小米、糙米、燕麥、白米、紅豆、綠豆、眉豆煮臘八粥，但其實煮臘八粥並無指定食材，可以因應各自口味黎煮。
當然，地區不同，臘八粥嘅材料亦略有不同，傳統上北方較喜歡加入冰糖煮食甜粥，南方更會加入肉類煮成咸粥。
各位今日不妨煮煲臘八粥，或者，午餐去食碗粥應下節，取個平安和順的意頭。